آمنہ نواز

آمنہ نواز (پیدائش: 18 ستمبر 1979ء) ایک امریکی نشریاتی ادارے میں صحافی ہیں اور پی بی ایس نیوز کی  نامہ نگار اور متبادل میزبان ہیں۔ اپریل 2018 میں پی بی ایس میں شمولیت سے قبل انھوں نے  اے بی سی نیوز اور این بی سی نیوز میں میزبانی اورنامہ نگاری کے فرائض سر انجام دیے۔ انہیں متعدد ایوارڈ مل چکے ہیں جن میں ایمی ایوارڈ اور سوسائٹی فار فیچر جرنلزم ایوارڈ بھی شامل ہے۔

ابتدائی زندگی اور کیریئر 
آمنہ نواز  کی پیدائش ورجینیا میں پاکستانی والدین کے گھر ہوئی۔ ان کے والد پاکستان میں صحافی  تھے۔  2001 میں  انہوں نے سیاست ، فلسفہ اور معاشیات میں یونیورسٹی آف پنسلونیا سے بیچلر ڈگری حاصل کی ۔ انہوں نے لندن اسکول آف اکنامکس سے تقابلی سیاست میں ماسٹر ڈگری حاصل کی ۔ آمنہ کو پہلے وکالت کا شوق تھا لیکن اے بی سی نیوز سے وابستہ ہونے کے بعد انہوں نے صحافت کو ہی اپنا کیرئیر بنانے کا فیصلہ کیا ۔ انہوں نے  ابتدا میں نائٹ لائن کے لیے بھی کام کیا۔

صحافت کا سفر 
وہ 2003ء میں این بی سی میں شامل ہوئیں بعد ازاں ڈیٹ لائن این بی سی سے وابستہ ہوگئیں جہاں انہوں نے دستاویزی فلموں میں کام کیا این بی سی کی تفتیشی ٹیم میں وہ رہن (mortgage) کے بحران سے متعلق تحقیقات کی پروڈیوسر تھیں جسے 2008ء کے بزنس اور مالیاتی رپورٹنگ کے لیے ایمی ایوارڈ کے لیے نامزد کیا گیا تھا۔  2009ء میں انھوں نے بین الاقوامی رپورٹنگ پروجیکٹ  کیےساتھ کام کیا۔

2010ءمیں انہوں  نے این بی سی نیوز اسپیشل کے نیوز اور دستاویزی فلم ایمی ایوارڈ برائے پروگرام اوباما وائٹ ہاؤس کے اندر مشترکہ طور پر جیتا بعد ازاں وہ این بی سی کے اسلام آباد بیورو میں نامہ نگار اور بیورو چیف بن گئیں ۔ آمنہ نواز نے 2015ء میں اے بی سی نیوز میں شمولیت اختیار کی۔ انھوں نے 2016ءمیں امریکی انتخابات اور قومی سیاسی نشریات کی میزبانی کی۔ وہ اپریل 2018ء میں پی بی ایس میں شامل ہوگئیں۔

ایوارڈ 
 نیوز اور دستاویزی ایمی ایوارڈ
 سوسائٹی فار فیچرز جرنلزم ایوارڈ

حوالہ جات 

1979ء کی پیدائشیں
اکیسویں صدی کی امریکی خواتین
بقید حیات شخصیات
پاکستان میں امریکی تارکین وطن
پاکستانی نژاد امریکی شخصیات
پاکستانی نژاد امریکی مصنفین
فضلاء جامعہ پنسلوانیا
لندن اسکول آف اکنامکس کے فضلا
مملکت متحدہ میں امریکی تارکین وطن
ورجینیا کے صحافی
پنجابی نژاد امریکی شخصیات
پنجابی شخصیات
Short description is different from Wikidata